
Pärandvarale valitseja määramine ning pärandvara bilanssi võtmine
(Vitali Bukin’i pärimisasi)

1. ASJAOLUD JA MENETLUSE KÄIK

Narva notari Tatjana Boitsova poolt on 15.09.2010 välja antud seadusjärgse pärimisõiguse tunnistus (notari ametitoimingute raamatu registri nr 5069), mis tõendab, et 08.06.2001. aastal surnud Vitali Bukin’i (isikukood 32410293716) vara pärijaks on NARVA LINN.

Vastavalt pärandvara inventuurile, mille viis läbi Narva notari Tatjana Boitsova 29.03.2010 otsuse alusel kohtutäitur Andrei Krek, kuuluvad pärandvara hulka:

· Viru Maakohtu kinnistusosakonna Narva jaoskonna registriossa nr 1815509 kantud korteriomand, mis on 647/108624 mõttelist osa maatükist katastritunnusega 51102:006:0036, ja reaalosana eluruum nr 4 Narvas aadressil Rahu tn 34, üldpinnaga 64,70 m2. Vastavalt AS OBER-HAUSI KINNISVARA eksperthinnangule nr 35309 on nimetatud korteriomandi turuväärtus 01.07.2010 seisuga 320 000,00 krooni;
· nimetatud korteris asuvad vallasasjad: nagi, söögilaud, elektripliit, kapp, voodi;

· ehitisregistris registreeritud järgmised ehitised: aiamaja aadressil Ida-Virumaa, Vaivara vald, Tõrvajõe küla, Energeetiku AÜ 352, ehitisregistrikood 120196690 ja kuur aadressil Ida-Virumaa, Vaivara vald, Tõrvajõe küla, Energeetiku AÜ, ehitisregistrikood 120196691, mis tegelikult kujutab endast pooleliolevat sauna. Vastavalt AS OBER-HAUSI KINNISVARA eksperthinnangule nr 35322 on nimetatud vallasvara turuväärtus 02.07.2010 seisuga 56 000,00 krooni;

· arvelduskonto nr 221012040196 (AS Swedbank), mille saldo seisuga 05.07.2010 on       23 550,32 krooni;

· võlgnevus KÜ Rahu 34 Narva ees 01.07.2010 seisuga 42 169,35 krooni.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” punkti 37 kohaselt otsuse pärimisõiguse teel omandatud vara kohta võtab vastu Narva Linnavalitsus Narva Linnavolikogu poolt kehtestatud korras. 

Vastavalt Narva Linnavolikogu 16.01.2003 määruse nr 1/7 “Pärandi vastuvõtmise kord” (edaspidi Kord) punktile 1.5. pärimisega seotud otsused tehakse linnavalitsuse korraldusega, mille eelnõu valmistab ette Linnavara- ja Majandusamet.
Korra punktile 4.1 koheselt Linnavara- ja Majandusamet valitseb päritud vara järgmiselt: kinnistu - võtab oma bilanssi (alapunkt 4.1.1), rahalised vahendid - kannab linna eelarvesse (alapunkt 4.1.2).

Korteriühistuseaduse (edaspidi ka KÜS) §-le 51 korteriühistu olemasolul lähevad korteriomandi võõrandamisel või pärimisel korteriomandi võõrandajale või pärandajale kuuluvad korteriühistu liikme õigused ja kohustused üle korteriomandi omandajale korteriomandi ülemineku hetkest. 

KÜS § 7 lõike 3 kohaselt korteriomandi võõrandamisel või pärimisel on korteriomandi omandaja kohustatud korteriühistule tasuma korteriomandi võõrandaja või pärandaja poolt tasumata jäänud majandamiskulude ja muude maksete eest.

Vastavalt KÜS § 5 lõikele pärandi vastuvõtnud pärija korteriühistu liikmeks astumise ajaks loetakse pärandi avanemise päeva. Seega lähevad Narva linnale üle ka pärandaja Vitali Bukin’i kohustused KÜ Rahu 34 Narva ees võlgnevuse näol.

3. OTSUS

3.1. Narva Linnavalitsuse Linnavara- ja Majandusametil võtta oma valitsemisele ja bilanssi 08.06.2001 surnud Vitali Bukin’i (isikukood 32410293716) pärandvara, mis koosneb:

3.1.1. korteriomandist, asukohaga Narva linnas Rahu tn 34-4 (Viru Maakohtu kinnistusosakonna Narva jaoskonna registriosa nr 1815509), sealhulgas:
1) 647/108624 mõttelist osa maatükist (katastritunnus 51102:006:0036, otstarve – elamumaa 100%, pindala 8103 m2) maksumusega 1 400 krooni;
2) korter nr 4 üldpinnaga 64,70 m2, turuväärtusega 320 000,00 krooni;
3.1.2. rahalistest vahenditest arvelduskontol nr 221012040196 (AS Swedbank), mille saldo 05.07.2010 on seisuga 23 550,32 krooni;
3.1.3. aiamajast aadressil Ida-Virumaa, Vaivara vald, Tõrvajõe küla, Energeetiku AÜ 352, ehitisregistrikood 120196690, väärtusega 56 000,00 krooni;
3.1.4. korteriomandiga seotud võlgnevus KÜ Rahu 34 Narva, registrikood 80145907, ees 01.07.2010 seisuga summas 42169,35 krooni.

3.2. Volitada Narva Linnavalitsuse Linnavara- ja Majandusameti direktori kohusetäitjat Tamara Luigas’t, isikukood 45806292223, üle kandma punktis 3.1.2. nimetatud rahalised vahendid, vastavalt nende tegelikule seisule pärast teenustasu, intresside, võlgade jms tasumist, Narva Linnavalitsuse Linnavara- ja Majandusameti arvelduskontole nr 10220034433015 (AS SEB Pank) ja sulgema inventuuri käigus selgunud 08.06.2001 surnud Vitali Bukin’i (isikukood 36109182249) pangakonto.

3.3. Narva Linnavalitsuse Linnavara- ja Majandusametil kasutada arvelduskontole laekunud punktis 3.2. nimetatud rahalisi vahendeid KÜ Rahu 34 Narva, registrikood 80145907, ees oleva korteriomandiga seotud võlgnevuse osaliseks kustutamiseks.
4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

